JULKAISUVAPAA 15.4.2026 klo 11:30
Suomalainen keksintö poistaa katuvalojen luontohaitat – Ympäristöystävällinen ulkovalaistus ei enää maksa ylimääräistä
Oululainen Greenled tuo markkinoille uuden Spectre-luontovalaistuksen, joka poistaa luonnon ekosysteemille haitallisen sinisen valon käytännössä kokonaan. Innovatiiviseen linssiteknologiaan perustuva ratkaisu on jopa perinteisiä kirkkaita LED-valoja energiatehokkaampi. Historialliseksi lanseerauksen tekee hinta: luontoa säästävä valaistus on saatavilla kunnille, kaupungeille ja yrityksille täysin samaan hintaan kuin perinteiset ratkaisut.
Led-teollisuus on herännyt ulkovalaistuksen vaikutuksiin ympäristölle. Nykytiedon mukaan ympäristölle kaikista haitallisinta on led-valaistuksessa laajasti käytetty sininen valon sävy. Jatkuva kirkas valo saa yöaktiiviset eläimet muuttamaan luontaista käyttäytymistään, kun niiden elinympäristöstä on tullut valoisa vuorokauden ympäri. Lisäksi mm. hyönteiset vaeltavat kohti kirkkaita katuvalaisimia joutuen helpoiksi saaliiksi linnuille.
Tutkijat varoittavat, että pahimmillaan ekosysteemi muuttuu kriittisesti pölyttäjien kadotessa. Muutoksia on jo nyt havaittu, mutta niiden mittakaava selviää vasta viiveellä. Relevantti kysymys kuuluukin: Olemmeko tekemässä sinisen led-valon kanssa samaa virhettä kuin asbestin kanssa aikanaan, ja kestääkö meillä nytkin vuosikymmeniä ennen kuin tutkimustuloksiin uskotaan? 
Kompromissien aika on ohi
Tähän asti ongelmaa on yritetty ratkaista meripihkan värisillä linsseillä ja säädettävällä tekniikalla, joiden haasteena on ollut kirkasta valoa heikompi valotehokkuus. Tämä on pakottanut kuntapäättäjät maksamaan luontoystävällisyydestä ”premium-hintaa”, minkä vuoksi ratkaisut ovat jääneet valtakunnallisesti katsottuna marginaaliin.
Nyt lanseerattava uusi Spectre-valaistus aloittaa ulkovalaistuksessa kokonaan uuden aikakauden. Salossa sijaitsevan Ledilin suunnittelemaa innovatiivista linssiteknologiaa hyödyntävä Spectre-linssi poistaa luonnolle haitallisen sinisen sävyn käytännössä kokonaan (> 99%). Linssi on myös jopa tehokkaampi kuin kirkkaat linssit, joten tilaaja ei joudu maksamaan yhtään ylimääräistä halutun valomäärän saavuttamiseksi. Se ei myöskään ärsytä jalankulkijoita vastaavasti kuin perinteiset kirkkaat valaisimet.
Valmistetaan Suomessa, saatavilla kaikkialle maailmassa
Spectre-linssiä hyödyntävät valaisimet valmistetaan Oulussa, ja ne mahdollistavat markkinoiden tehokkaimmat ja pitkäikäisimmät valaistusratkaisut ilman biodiversiteettiä rasittavaa sinistä valoa. Spectre on ensimmäisenä maailmassa saatavilla koko Greenledin ulkovalaisinmallistoon, ja se mahdollistaa luontoystävällisen ja häikäisemättömän valaistuksen missä päin maailmaa tahansa. 
”On tärkeää ymmärtää että ”Mihin uusi Spectre-valaistus sopii?” on väärä kysymys.  Oikeampi kysymys on miksi ei Spectre-valaistusta tuoda kaikkialle? Kun tuote on kotimainen, energiatehokkaampi  ja luontoystävällisempi, eikä se maksa yhtään enempää kuin vanhat vaihtoehdot - ostajilla ei yksinkertaisesti ole enää mitään syitä, miksi emme huomioisi luontoa ja ihmisiä. Spectre aloittaa ulkovalaistuksessa kokonaan uuden ja vastuullisemman aikakauden.”,  linjaa Greenledin ulkovalaistuksen myyntijohtaja Marko Hakola toteaa.
Spectre on kaupunkien, kuntien ja yritysten saatavilla loppuvuoden ajan täysin samalla hinnalla kuin alan standardiksi muodostuneet kirkkaat Greenledin valaisimet. Spectreä voidaan käyttää niin autoteillä, asuinalueilla kuin herkillä luontokohteillakin. Se tuo ostajan pöydälle edullisen ja ympäristöystävällisen vaihtoehdon – helpon päätöksen ilman kompromisseja.
Haastattelu- ja kommenttipyynnöt:
Marko Hakola, Myyntijohtaja, ulkovalaistus, Greenled, +358201255861, marko.hakola@greenled.fi

Materiaalitpyynnöt
Pasi Laine, Markkinointijohtaja, Greenled, 0405777544, pasi.laine@greenled.fi